Érdekes lesz látni, mi történik ma,
mert bőven van mit törleszteni.
A Brentford megleckéztette az Arsenalt
az első fordulóban, rákényszerítették akaratukat ellenfelükre.
Fizikailag nem bírták,
és most majd meglátjuk, mennyit lépett előre a két csapat azóta.
Ez most egy átmeneti időszak Arteta irányítása alatt.
Arsenal-szurkolóként azt gondolhatnád:
"Nagyon távol vagyunk. Hogy lesz meg így a negyedik hely?"
Már két éve ő az edző, de nem igazán láttunk előrelépést.
Egyszerűen nem látni a csapat identitását. Nem vagyok túl boldog.
Oda kell tenniük magukat, és bizonyítaniuk kell a szurkolóknak.
Erről szól az egész: bizonyítani a szurkolóknak.
Srácok, egész héten készültünk belőlük. Mindent átbeszéltünk.
A lehető legtöbb időt akarjuk eltölteni ebben a zónában.
Ami nagyszerű, tényleg.
De ma minden azon múlik, hogy mit produkálunk ezen a tizenhatoson belül,
és hogy sikerül-e megvédeni a saját tizenhatosunkat.
Mielőtt befejezném, valami nagyon böki a csőrömet,
és sikerült négy, öt, sőt hat hónapon át magamba fojtanom.
Ezt írta ki Toney a Brentford elleni meccsünk után.
Megvan nektek ez a tweet?
"Jó kis edzőmeccset játszottunk a srácokkal ma délután."
Ma ők játszanak idegenben, és elvárom, hogy egy csapat legyen a pályán.
Azaz mi. Egyetlen csapat, mintha nyomuk sem lenne.
Fogjuk azt a labdát, játszunk egyet, odabaszunk.
Nyerjük meg ezt a kurva meccset! Hajrá!
Szeretitek, amit csináltok. Ezt nevezik szenvedélynek.
Hinnünk kell. Energikusan kell játszanunk.
Mutassátok meg, hogy érdekel az egész!
Vágjunk bele!
MINDENT VAGY SEMMIT - ARSENAL
NARRÁTOR: DANIEL KALUUYA
A Brentford továbbra is védekezik.
Ez a meccs már elúszott nekik.
Az Arsenal megszerezte második gólját is.
Ghoddos a földre kerül, szabadrúgáshoz jut a Brentford.
Jön középre a labda, kifejeli Cédric Soares,
Janelthez kerül, ballal fejbe lövi Cédricet,
Norgaardhoz pattan, aki a kapuba lő!
Nem ússza meg kapott gól nélkül Ramsdale.
Szinte teljesen kiengedtek.
Mintha nem akarna jönni a hármas sípszó.
És ennyi volt! Kissé húzós lett a vége.
Az Arsenal kettő-egyre legyőzte a Brentfordot egy feszült meccsen.
Szép volt, fiúk! Ez az!
De a teljesítmény nem volt túl meggyőző.
Elkezdünk hülyéskedni, mert vezetünk kettővel. Szuper!
Faszomat!
Srácok, kár, hogy kaptunk egy gólt a végén,
mert ha koncentráltok, le tudtuk volna nullázni őket.
Mi kell ilyenkor?
Hát a fenébe is...
Oldjátok meg valahogy!
Ez járjon a fejetekben, ne az, hogy kaptok egyet!
Szép volt, fiúk!
Jó lett volna lehúzni a rolót. Kár érte, de az eredmény jó.
Arteta amolyan egyszer fent, egyszer lent típus.
Egyszer látod az esélyt, hogy meglesz a Bajnokok Ligája,
máskor meg rosszul játszunk, és jobb lenne, ha lelépne.
AZ ARSENAL EDZŐKÖZPONTJA
ARSENAL FUTBALLKLUB
-Emile Smith Rowe. -Smith Rowe!
Mizu?
-Megbeszélhetnénk ezt? -Mit?
Mi a faszom ez?
-Miért nem tetszik? -Miért tetszene?
-Fehér-fekete. -Fekete-fehér?
-Ja. Fekete-fehér. -Aha.
Aubameyang Barcelonában van. Mit gondol erről?
Ebből nekem az jön át, hogy Arteta egy kicsit arrogáns, makacs.
Sorra engedtek el játékosokat, de nem jöttek új szerzemények.
Nem tudok szóhoz jutni.
Végül is az eredmények a legfontosabbak a klub számára.
Nincs lazsálás! Öt fekvőtámasz.
Miközben a szurkolók és a kommentátorok megkérdőjelezik a januári döntéseket,
az Arsenal a legfeszítettebb sorozata elé néz egy szűk kerettel.
Thomas, mozogj!
Tény, hogy kevesebben vagyunk pár kulcsjátékos hiányában.
Erősebbnek kell lennünk, csakis így sikerülhet.
Ezen fog múlni, hogyan alakul a szezonunk.
Ha a letámadást választjuk,
akkor itt beszorulhatunk.
Ezen kell változtatnunk.
Az egyik fő célkitűzésem, hogy jóban legyünk a szurkolókkal,
hogy higgyenek a csapatban.
Nem elégedettek, valami mást szeretnének látni.
És ha megnézzük, hogy mik az elvárások, és mire vagyunk képesek,
akkor ez állandóan hatalmas kihívás.
Sorra jönnek a meccsek,
mert a COVID miatt több találkozót is el kellett halasztani.
Bűvös sapka.
Komoly hetek várnak a játékosokra.
Egy az egyezés. Kész vagytok? Mehet.
A csatár, Alexandre Lacazette, ismertebb nevén, Laca,
az egyik legidősebb játékosa a keretnek.
Gyerekkoromban azt mondta édesanyám:
"Ha focizni akarsz, vagy elöl játsszál, vagy sehol!"
ALEXANDRE LACAZETTE CSATÁR
Tudta, hogy nem leszek túl magas.
Kicsit félt attól, hogy fel fognak rúgni.
Jó tanácsot adott. Az anyákra mindig hallgatni kell.
Ez az, Laca! Gyerünk!
Egy, két, há!
Miután jó barátja, Aubameyang távozott, Laca lett a csapatkapitány.
Jól fogadta. Jól reagált.
Azt mondta, reméli, én maradok a kapitány, mert megérdemlem.
Abszolút jól fogadta.
Tudjuk, hogy ez a szezon nagyon fontos a klubnak és a szurkolóknak is.
Azért járnak meccsekre, hogy nyerni lássanak minket,
mindenki tudja, mire kell hajtanunk,
mi a cél, és szeretnénk elérni.
De Laca eddig csupán három gólt szerzett a Premier League idei kiírásában.
Ma Steve Round másodedző
egy klipválogatást mutat Lacának az európai fociból.
Benzema zseniális gólvágó.
-A legjobb. -A legjobb.
Nézd a mozgását! Nézd, ahogy keresi a pozíciót!
Szerencséje van, de a mozgása miatt
bőven rászolgál.
Kizárólag azt tudom felróni neked, Laca,
hogy néha nem jól helyezkedsz.
Talán azért, mert az előkészítéssel vagy elfoglalva,
vagy mert későn érsz oda, vagy mert nem mozogtál el a védőtől.
Sokkal többet kellene beindulnod a közép- és szélsőhátvédek közé.
Minél többet csinálod, annál valószínűbb a gólszerzés.
És javulnak a számaid.
Magával a befejezéssel nincs gond.
Néha önzőnek kell lenned a helyezkedéseddel,
ne a kapunak háttal várd a labdát, bízd ezt a tízesre!
-Oké. -Helyes.
Szuper.
Gyűlés!
Az Arsenal holnap este a Wolveszal játszik,
két héten belül már másodszor.
Az Arsenal legutóbb egygólos győzelmet aratott ellenük.
Szép napot, srácok!
Ma a védekezést vesszük át a Wolves ellen.
Megnézzük, hány négyzetméteren hány emberrel kell védekeznünk,
és hogy ehhez milyen elveket kell követnünk.
Holnapra, ha megengeditek, a következőt javaslom.
Valahányszor ide rúgják a labdát,
és innen meg tudnak játszani valakit ezen a területen,
akkor jön az 5000 fontos büntetés!
Egyetértetek?
Na és megfordítva?
Akár meg is kaphatjátok a pénzt!
Ha nyertek, jutalmat kaptok.
Ők itt veszélyesek.
Ezzel tudjuk irányítani a meccset.
Köszi, srácok!
ARSENAL-WOLVES EMIRATES STADION - 2022. FEBRUÁR 24.
Minden bizonnyal heves összecsapásnak nézünk elébe:
Arsenal-Wolves meccs.
Egyszer fent, egyszer lent vagyunk. Szörnyen indult ez a szezon.
Szerintem Mikel Arteta komoly feladat előtt áll.
Nagyon fontos lenne nyerni.
Úgy számolok, hogy a meccseink kétharmadát meg kéne nyernünk.
Hölgyeim és uraim, az este folyamán elsőnek
fogadják sok szeretettel az Arsenalt!
Lehet, hogy Lacazette nincs csúcsformában.
De nagyon jó összekötő játékos, jól tartja meg a labdát,
főleg amikor háttal áll a kapunak.
Viszont a Wolves erős csapat, nagyon nem lesz könnyű dolgunk.
Gyerünk, srácok, itt az idő!
El akartam mondani, mit gondoltak rólunk a Wolves játékosai a legutóbbi meccs után,
de nem fogom megtenni.
Hallottátok, mi van Oroszországgal és Ukrajnával?
Mit szóltok hozzá?
Ijesztő.
Mekkora mázli, hogy itt lehetünk?
Úgy játsszatok, mintha holnap mindent elvennétek tőletek,
mert ebben a rohadt világban minden megeshet!
Menjetek ki, és a szokásos szenvedéllyel és elkötelezettséggel
minden egyes labdáért harcoljatok meg!
Ha megvan a labda, megtartom.
Továbbadom. Segítek a társamnak.
Ha nem jön be a letámadásom, nem hagyom élni őket. Gyerünk!
EMIRATES STADION
Vannak most fontosabb történések a világon,
de nekünk most a futballra kell koncentrálnunk.
Kezdetét vette a meccs a fővárosban...
Eseménydús kezdés.
Kockázatos visszapassz. Megpróbál lecsapni rá az ellenfél.
Hvangé az első gól!
Ezt csak magának köszönheti az Arsenal, és hát Gabrielnek...
Nem lesz könnyű feldolgoznia.
Az Arsenal letámadja a Wolvest az egyenlítés reményében.
Saka Lacazette-hez, jó az átvétel!
De elrontja.
Próbálja visszanyerni a gólerős formáját.
Tudtuk, hogy szoros lesz,
és hogy nem fogunk gólzáporos meccset látni.
Srácok, ha megvan a labda, játsszuk előre!
Mindig visszajátsszuk. Próbáljuk már meg előre játszani!
Megtámadom, és már néz engem, pedig nála a labda.
El kell venni tőle.
-Gyerünk! -Nyugi van, srácok!
Gabi, a hiba is része a focinak.
Ilyenkor kell segíteni neki, amikor hibázik.
Ilyenkor kell segíteni neki.
Játsszatok! Lacát kell keresni, mindenki középen van.
Ha szűken...
Ha szűken játszunk... Hol a labda?
Ha szűken játszunk, három az egyben gyerekjáték.
Szélesebben kell játszanunk, ki kell csalni őket, és mehet a támadás.
Ha itt van, és idejössz, Laca, itt meg tudjuk játszani a labdát,
és minden egyes labdát ezen a területen kell megjátszanunk.
Ha akarunk még valamit, oda kell tennünk magunkat,
mert a szezon végéig vissza kell kapaszkodnunk.
Vesztésre állunk, de megfordítjuk, és megnyerjük a meccset.
Nagyon nehéz lesz innen fordítani.
Martinelli megjátssza Lacazette-et.
Csúnyán elrontja az Arsenal kilencese.
Ahogy egyre fogy az idő, Mikel kettőt cserél.
Pepe és Eddie Nketiah érkezik.
Vajon változik-e ettől bármit a játékrendszer?
Nketiah a labdával, visszajátssza Pepének!
Az Arsenal kiegyenlít a két cserejátékos összjátékát követően.
Nézzék Lacazette-et!
Támogatást kér a közönségtől, pedig ők mindent megtesznek, amit lehet,
imádják ezt a szenvedélyt.
Hat perc hosszabbítás következik.
Az Arsenal a győzelemért hajt.
Saka, lehagyja Ottót, kapura tekeri!
Továbbra is támadásban az Arsenal...
Lacazette kapja...
És bent van!
ARSENAL-WOLVES 2:1 JOSE SA (ÖNGÓL): 95. PERC
Az Arsenal megfordítja a mérkőzést!
Nézzék, mennyit jelent ez a csapatnak!
Arsenal-Wolves kettő-egy.
Fantasztikus befejezés, micsoda fordítás az Arsenaltól!
Vége a mérkőzésnek, és mind a három pont az Arsenalé.
Érdemes megnézni, milyen a hangulat az Emiratesben.
Álljatok párba, srácok! Kő, papír, ollózni fogunk.
Max három kör, a vesztes tíz fekvőtámaszt nyom.
Mikelnek és a játékosoknak három szabadnapjuk van.
Itt a mester!
Ezt követően két hét alatt négy meccset kell majd játszaniuk.
Gyönyörű.
Az az arculat, amit mutatunk.
Ahogy kimutatjuk.
Tegnap például nem játszottunk túl jó meccset,
de nagyon energikusak voltunk.
Ugye?
-Lelépsz most? -Nem.
Maradsz?
Viszont holnap tanulmányozni akarom a játékosokat.
Tizenöt órát fogok ennek szentelni...
Jól teszed.
Ha nem lesznek itt, kihasználom az alkalmat,
és igyekszem a lehető legjobban.
EDZŐ
Mások hogyan jellemeznék?
Nehéz anélkül jellemezni egy edzőt, hogy magát az embert jellemeznénk,
úgyhogy szerintem őszintének és közvetlennek mondanának,
és olyan embernek, aki megköveteli a munkát.
Kicsikét próbáljuk meg felpörgetni a bemelegítéseket!
Igen. Húsz mezőnyjátékosunk van.
Jellemzően mindig ugyanaz a 20?
Igen? Akkor a szokásos séma szerint kell levezényelnünk az edzéseket.
A fociban nincs feltétel nélküli tisztelet.
A tisztelet kizárólag az eredményektől függ.
Az elmúlt négy meccsen nem változtattak a védelmükön.
Pedig nincs középső védőjük.
Nagyon gyorsan elkezdenek hibáztatni,
és néha úgy állítják be az edzőt, hogy annak nincs köze a valósághoz.
Én is szenvedek. Vannak érzéseim, vannak gyerekeim. Szoktam hibázni.
Sírok, nevetek.
Legbelül teljesen más személy vagyok,
akinek meg kell birkóznia egyes dolgokkal,
és akiről nem pattannak le a mindennapi történések.
Beszéltem Garyvel, nem tudom, sikerült-e elérned őt.
Sikerült.
Mikel Észak-Londonban él
feleségével, Lorenával, valamint három gyerekével,
Danival, Gabival és Olival.
Szerintem hajlana rá, hogy megpróbálja,
de nem hiszem, hogy képes lesz edzeni.
Ha egyedül van otthon, biztos, hogy a munkán jár az esze.
Ez valahogy nem tetszik nekem.
Szerintem jobb lenne Gabit előrébb tenni,
és a kilencesen legyen a jobb oldali középső védő.
Nehéz neki, még akkor is, amikor, nem is tudom,
nyaralunk a tengerparton,
látja, ahogy gyerekek fociznak, legszívesebben felpattanna, és...
Játszana velük, vagy edzené őket.
Oké, Albert, szuper.
-Rendben. Holnap tali. -Holnap reggel. Köszi!
Már 20 éve vagyunk együtt.
Kész átalakuláson mentünk át mi ketten.
Nem arról volt szó, hogy belevetettem magam az ismeretlenbe.
Kiveszel nekem kettőt?
-Kettőt? -Vagy hármat.
-Megvan? -Aha.
Jó lesz?
Mit gondolsz apukád munkájáról?
Szerintem jó. De azért van, hogy nem szeretem,
mert nincs itthon két óráig, nincs velünk,
de amikor velünk van, az tök jó.
"Még öt perc."
Dani, lőjek neked egy gólt?
Felveszik, úgyhogy engedd be, jó?
-Akkor nem. -Nem bőghetek le.
Általában innen szoktam megpróbálni.
Innen kell gólt lőnöm neki.
Ez is megesik néha.
Van, hogy eltalálják a barbecue-t meg a poharakat.
Mehet, Dani?
Mekkorát védett már!
Hogyan szokta fogadni, amikor ronda dolgokat pletykálnak róla?
Úgy vagyok vele, hogy a jó, a rossz, a kritika,
a vélemények és minden egyéb a munkája része,
de a legtöbbször nem hagyom, hogy ez kihasson az életünkre.
Mindig igyekszem a buborékon kívül maradni.
Néha nekem kell kirángatnom őt, és ráébresztenem arra,
hogy ez csak a buborék.
Van élet azon kívül is.
Nekem mindig őszintén meg szokott nyílni,
és rengeteget beszélgetünk.
Egyszer istenítik őt,
máskor meg azt akarják, hogy rúgják ki, vagy távozzon a klubtól...
vagy hogy haljon meg.
A gyűlölködésből sosincs hiány.
Az emberek nagyon szenvedélyesek, ha a futballról van szó.
Kifejezik a boldogságukat, a haragjukat, az elkeseredettségüket
vagy a legmélyebb érzelmeiket.
Úgyhogy nem szabad ezt az utat választani,
csak arra szabad koncentrálni, amit tudsz irányítani,
ami a te kezedben van, különben beleőrülhetsz.
Az Arsenal jó formája folytatódik.
Sorozatban öt bajnoki mérkőzést nyertek meg.
BAJNOKOK LIGÁJA-INDULÁS
De most a Liverpool jön.
Mikel összehívja a csapat védőit.
Legutóbb szenvedtünk ellenük, nehézségeink adódtak védekezésben,
jól mondom?
Most azt kell megértenünk, miért, rendben?
Először is: egy vonalat kell alkotnotok.
Legutóbb egy vonalat alkottatok? Igen vagy nem?
Ben?
Lehettünk volna sokkal jobbak is.
Oké.
Kommunikáció, a másik kisegítése. Utóbbi mennyire volt jellemző?
-Nem nagyon. -De nem ám.
Most meg kell értenünk, miért, mert ha nem sikerül,
és nem jutunk közös nevezőre, nagyon nehéz lesz előrelépni.
Ez az egyik legnagyobb probléma.
Ezt a területet kell védeni.
Folyamatosan le kell követni az embereiket.
Ha mozog a labda, én is mozgok, ha mozog a labda, mi is mozgunk,
mindannyian, mert ha valaki beragad, de a többiek mozognak,
mi lesz akkor?
-Rés a védelemben. -Ennyi.
Nagyobbak lesznek a távolságok a vonalban.
Márpedig ha nem alkotunk egy vonalat,
túl nagy lesz a távolság a játékosok között.
Ha kérdésetek van, kérdezzetek, ha más a véleményetek, kérdezzetek,
és még most, mert itt még van lehetőség megvitatni.
Oké? Gyerünk!
Szerintem nagyon vékony a határ az önbizalom és az önteltség között.
Más dolog nyerni, és más dolog megérdemelten nyerni,
az meg pláne más, ha az általunk megkövetelt szinten tudunk teljesíteni.
Ha ezt egy képpel kéne összefoglalnom...
Na mindjárt mutatok egy képet.
Mit láttok?
MICSODA DÖNTÉSHOZATAL
-Egy kacsát? -Danny, mit látsz?
Én inkább egy nyulat látok.
Ez az igazán nehéz egy futballklubnál,
és ahol jelenleg tartunk, még nehezebb.
Én azt akarom elérni, hogy mindenki a kacsát vagy a nyulat lássa,
mert ha te kacsát látsz, én meg nyulat,
akkor más utakon járunk.
De szerintem kezdünk eljutni oda, hogy lassan mindenki a kacsát látja.
Ez az, Eddie!
Bravó!
Ez az!
Ben, ha te letámadod a labdást, megy vele másvalaki is?
Nem, de te folyamatosan mész vele, egészen idáig elkíséred.
Ben White meghatározó alakja az Arsenal védelmének az idei szezonban.
Neki van a legtöbb játékperce az egész csapatban.
Na ezért vagy védő.
Ben eleinte nehezen nyerte el a szurkolók kegyét.
Ben, mi a gond ezzel, amikor hárman is hátul vannak?
A távolság?
Túl messze vagyunk?
Nem tudtam bevonni a többieket.
Fura, mert a családom nincs oda a fociért.
BEN WHITE VÉDŐ
Sosem fociztak, a fater utálja, sosem tudna végignézni egy meccset.
Az anyámmal kezdődött el ez az egész.
Kimentünk a kertbe, beállt a kapuba,
én meg lőttem neki párat. Így kezdődött.
Ha nyomás alá helyezik a középpályát,
hátul marad csak hely, ezért visszább kell lépnünk,
és jó passzok sorával kell előrébb játszani a labdát.
Ha nem sikerül, mindenki nyomás alá kerül.
Sosem tartottam magam tehetségesnek vagy "különlegesnek".
Egyszerűen keményebben melóztam, mint mások.
Több éve ismerem már Bent, akkor még a Leeds játékosa volt.
Ő olyan típusú játékos, aki nagyon felkeltette a figyelmemet.
Bátor, rendkívül tehetséges,
és egy igazi harcos. Én így írnám le Bent.
Szép szerelés!
Úgy edz, mintha mindennap a Bajnokok Ligája döntőjében játszana.
Ezért tudott ilyen rövid idő alatt ennyit fejlődni.
Egy kis oxigént Bennek!
Ami a sajtótájékoztatót illeti,
nem lesznek sokan, elvileg gyerekjáték lesz.
Jó reggelt!
-Jó reggelt! -Jó reggelt!
A hatos győzelmi szériához az Arsenalnak a Liverpoolt kell legyőznie.
Mikel, ön szerint mi a legnagyobb különbség
a novemberi Liverpool elleni meccs és a mai Arsenal között?
Hát, hogy azóta eltelt öt hónap, és jobban játszunk.
Megfelelő önbizalommal és hittel játszunk.
A holnap esti lesz karrierje eddigi legnehezebb mérkőzése?
Holnap egy olyan csapat vár ránk, amely a játék minden területén dominál.
Így muszáj lesz a legjobbunkat nyújtanunk.
-Köszönjük! -Köszönöm!
Minden jót!
-Vörös Sereg! -Vörös Sereg!
Vörös Sereg!
ARSENAL-LIVERPOOL EMIRATES STADION - 2022. MÁRCIUS 16.
Nem túlzás azt állítani,
hogy az idény egyik legjobban várt meccse következik.
Mindkét edző tudja, hogy csak a győzelem jöhet szóba.
Nagy meccs lesz, igaz?
Nem várhatunk el győzelmet, de teljesítményt igen.
Jó formában vagyunk, behúztuk az utolsó öt meccsünket,
akárcsak ők, és hát a Pool Európa egyik legjobb csapata.
Ma este a Liverpoolt látjuk vendégül. Hajrá, Ágyúsok!
Azt akarom látni, hogy jól játszunk, nekem ez a legfontosabb.
A Liverpool ellen nyilván marha nehéz lesz,
de meglátjuk, mi lesz.
CHUNKZ YOUTUBER
A remény miatt jöttem ki.
ITT AZ IDŐNK
Jól van, srácok. Felírom, mit érzek.
FANTASZTIKUS ESTE
Szeretném, ha fantasztikus esténk lenne.
Lacazette, amikor elmentek szórakozni a többiekkel,
te választasz helyszínt, te felelsz a megfelelő hangulatért.
Mit kérsz a csapattársaidtól?
Elkél ez az őrült, hogy csináljon valami hülyeséget...
Mondjuk így.
Vagy Cédric kell, ahogy Granittal énekelnek a háttérben.
Én nem templomban ismertem meg a feleségemet, sem pedig...
Mi is az a hely, ahol olvasni szoktak?
-Könyvtár. -Könyvtárban.
Nem. Egy szórakozóhelyen,
ahol megláttam egy gyönyörű lányt, és úgy voltam vele, hogy esélytelen.
Megpróbáltam balról, semmi, megpróbáltam jobbról, semmi.
Odamentem az egyik barátnőjéhez, elkezdtünk dumálni.
Aztán rá kellett eresztenem a haveromat,
de végül meglett a jutalmam, ezért volt fantasztikus este.
Egy fantasztikus esténél nem tudni, hogy indul, vagy hogy ér véget.
De valami különlegeset kell nyújtanotok, méghozzá együtt.
Ezt akarom érezni ma este,
hogy kimentek, és legyen egy fantasztikus estétek!
Oké? Na hajrá!
Arsenal!
Fogadják sok szeretettel az Arsenal csapatát!
El is kezdődött az Arsenal-Liverpool mérkőzés.
És Alexander-Arnold beadása után elég bizonytalannak tűnik Ramsdale.
Szenzációsan fut el Martinelli.
Remek beadás! De tisztáznak a Liverpool védői.
Lacazette! És Fabinho blokkol!
Stabilan áll a lábán az Arsenal védelme.
White-nak sikerül tisztáznia.
Szoros első félidőt láthattunk.
Nulla-nulla az állás.
Figyelem, srácok!
A legfontosabb az, hogy meg kell őriznünk ezt a szerkezetet
és csapatként kompaktnak kell maradnunk.
Gabi és Ben, kompaktnak kell maradnotok.
A kezdő sípszótól oda kell tennünk magunkat, és így tovább,
és így tovább, rendben?
Tartsuk a kezünkben a meccset az utolsó percig! Gyerünk!
Hajrá, fiúk!
Ott kell lenni fejben!
Az első perctől.
Az Arsenal kezdi a második félidőt.
Martinelli, lehagyja Alexander-Arnoldot.
Zseniális, amit Gabriel Martinelli művel!
Na ez nem semmi volt.
Az Arsenal remekül kezdi a második félidőt.
Thiago óriásit hibázik. Lacazette lecsap rá.
És Odegaard!
Fölé száll, és az Arsenal nem tud élni a lehetőséggel.
Szaláh érkezik. És Firmino is jön.
Hogy fogja kordában tartani őket az Arsenal?
Az 54. percben vezetéshez jut a Liverpool.
Remek labda, Jota kapura lő.
És Jota góljával vezet a Liverpool!
Ebben bizony benne volt az Arsenal kapusa.
Visszaszerzi a Liverpool. Ismét helyzetbe kerülhetnek.
Robertsontól Firmino kapja!
Kettővel vezet a Liverpool.
Az Arsenal győzelmi sorozata megszakadt.
-Bármiből gólt rúgnak. -Ja.
Kibaszottul kíméletlenek.
A másodiknál meg...
Egy lábujjnyival előzött meg.
Nem is láttam.
Srácok, bár nem lett fantasztikus este a maiból,
nagyon jó volt látni, hogy milyen szinten játszottatok
a liga legjobb csapata ellen.
Innentől idáig mi voltunk a jobbak.
De ahol meg lehet nyerni egy meccset az élcsapatok ellen,
az a tizenhatos, és mi ott vesztettünk.
Jobbnak kell lennünk az élcsapatok ellen, mert máshogy nem győzhetünk.
Hékás! Fel a fejjel!
Szombaton jön a következő meccs, kell a regeneráció, az alvás
és a pozitív gondolkodás, mert a Villához megyünk,
és meg fogjuk verni őket. Oké? Hajrá!
Nekem mint szurkolónak az tűnt fel, hogy az elmúlt három-négy évben
szinte teljesen elvesztettük a kapcsolatot a klubbal,
ami mindig is megvolt az elmúlt 10-15 évben.
A játékosok, akiket Arteta idehozott, ahogy mostanában játszunk,
a szellemiség, amit képviselünk, Ramsdale, Ben White,
egyszerűen megint kezdjük imádni a csapatunkat.
Nem szabad pár ilyen zakó miatt elkenődnünk,
nem mehet el a kedvünk,
hajtanunk kell tovább, és meglesz a negyedik hely.
Tudom, hogy nagyon akartál bizonyítani ma este.
Nincs semmi gond, papi.
-Azért optimisták maradtak a srácok? -Aha, elég harcos meccs volt.
Főleg az első félidő.
Volt harc bőven.
Rég nem volt már ilyen jó a hangulat az Emiratesben.
-Jó reggelt! -Jó reggelt!
Jó reggelt mindenkinek!
-Jó reggelt! -Hogy s mint, Mikel?
Sosem szokott arra gondolni, hogy milyen bizarr egy szakmát választott?
A szezon elején, amikor szenvedett az Arsenal,
nagy nyomás volt magán.
Megvették White-ot 50 millióért,
ezt mindenki kritikusan fogadta, erre ott vannak a tabella negyedik helyén.
Mindig jó különböző véleményeket hallani,
és előfordulhat, hogy egyesek korán ítélkeznek,
de ezt higgadtan kell kezelni, és hinned kell a munkádban.
A játékosokon múlik, bennük van a minőség,
a mentális erő, az ambíció.
És a többségükkel abszolút elégedett vagyok.
Szerda után relatíve hamar, szombaton jön a következő meccs.
Mit tud ilyenkor tenni? Mennyire komoly kihívás ez?
Regenerálódni kell mentálisan, fizikálisan, enni kell, jól kell aludni,
és készen kell állni holnapra.
Köszönjük!
Az Arsenalnak mindössze 63 órája van regenerálódni a Villa elleni meccsre.
Három összecsapás hét nap alatt.
A kapus, Aaron Ramsdale csípősérüléssel bajlódik.
Az orvosok nem engedik játszani a Villa ellen,
ami komoly csapás a klubnak.
Jordy, hogy állunk a sérülésekkel?
Ramsdale a másik. Ütés érte a medencecsontját.
Fáj az ágyékánál.
Megbeszéltük, mi lesz a teendője a héten.
Ma könnyített edzése lesz, semmi rúgás.
De időbe telik a felépülése.
Ez egyre nagyobb gondot fog jelenteni Mikelnek.
Tudja, hogy mik a teendőink,
ha nem javul a helyzet.
-Megvagy? -Aha. Te?
Talán az első sérülésem.
Nem csinálhatod azt, amit szeretsz...
AARON RAMSDALE KAPUS
és nem vagy hozzászokva ehhez,
mert tagja vagy a kezdő tizenegynek.
A többiek elképesztő teljesítményt nyújtanak.
Már január óta szűk kerettel játszunk,
így sokkal közelebb kerültünk egymáshoz.
Tisztára olyan, mintha az én saram lett volna.
Ben a Liverpool elleni meccs legfontosabb jeleneteit nézi végig Aaronnal.
Itt is van.
Egy ilyen hatalmas klubnál nem foghatsz ki rossz napot.
Az mentálisan megvisel. Én mindig magasra teszem a lécet.
Senkinek nem kell hozzám vágnia, ha rosszul ment, tudom én azt.
Anno érzelmileg hol fent, hol lent voltam.
Nem tudtam volna eltöprengeni az ilyen dolgokon.
De ahogy felnőttem, eljutottam arra a szintre,
hogy képes vagyok vállalni a következményeket.
A kezdőcsapat tagjai egyenként tanácsokat kapnak a szakmai stábtól.
Ben Carlos Cuestával, a csapat személyiségfejlesztőjével beszélget.
Három dolgot szerettem volna megbeszélni veled. Miért?
Mert minden megvan benned, hogy világklasszissá válj.
Amikor igazán akarsz, te vagy az egyik legaktívabb játékos,
a tanulásra való képesség a legnagyobb erősséged.
Amikor látom, hogy védekezel, elképedek.
Amilyen agresszív vagy, amilyen gyorsan reagálsz,
és ahogy látsz a pályán.
Hányan látják ennyire előre a játékot világszerte?
Elárulhatom, hogy nem sokan,
vagy inkább senki sem.
Hihetetlenül aktív vagy a pályán.
Tudod, hogy értem ezt?
Ez csak a szögtől meg a termettől függ.
Aha.
Ebben a szituációban nem hozzá igazodsz.
Látni lehet, hogy mozog.
Nem jutottam túl rajta.
Ha elfutok valaki mellett, túljutok rajta, és...
-Hogy hátha felrúgnak. -És akkor nem követnek.
Vannak zónák, ahol kockázatot lehet vállalni,
de máshol meg érdemes óvatosabbnak lenni.
Mi mindig itt leszünk, hogy segítsünk nektek.
Hogy elmondjunk mindent, ami jó, és hogy támogassunk. Oké?
-Tökéletes. -Akkor vágjunk bele!
ASTON VILLA-ARSENAL VILLA PARK STADION - 2022. MÁRCIUS 19.
Hajrá, Arsenal!
Mind az Arsenallal vagyunk
Helló, helló
Mi vagyunk az Arsenal Helló, helló!
Mi vagyunk az Arsenal
A harmadik forduló után elegem volt Artetából.
Nem látszott, hogy milyen irányba halad a csapat.
De most már látom, hogy amit Arteta művel, az zseniális,
és így kell lépegetnünk tovább, mert bőven van potenciál ebben a keretben.
Tetszik a munkája.
Tetszik a hit, amivel a csapat játszik. Tetszik az összhang a srácok között.
Most már jönnek az eredmények, és ez nagyon jó jel.
Aaron Ramsdale sérüléssel bajlódik,
úgyhogy ezúttal Bernd Leno védi az Arsenal kapuját.
Legutóbb a Manchester City elleni öt-nullás vereségnél kezdett augusztusban.
És ha azt vesszük, milyen szűk a keretük,
milyen kevés idejük volt felkészülni,
akkor ez egy komoly erőpróba lesz az Arsenalnak.
Szóval az elejétől fogva élesek és kemények leszünk.
Kimegyünk szépen, srácok, teljes gőzzel, összeszedetten,
és lássam, hogy a térfelükön szereztek labdát,
és ha megvan a labda, megjátsszuk.
Önbizalomtól telve lépjetek ma pályára!
Az elejétől.
Ez az elkötelezettség. Gyerünk, hadd szóljon!
A Villa kezdi a játékot.
Egyre jobban járatják a labdát a hazaiak.
Jön a beadás középre, és bizony kellett Ben White keresztezése.
Jól védekezik az Arsenal.
Leno szinte a levegőben úszva gyűjti be a labdát,
ez aztán a bátor kapusteljesítmény!
Leül valaha Arteta?
-Még sosem láttam ülni. -Mindig talpon van, nem?
Ide!
Kicsiben végzik el a szabadrúgást, Saka, Cédric teheti be középre.
Kicsit mély ez a beadás. De megtartják.
Saka.
És gólt szerez!
Túljár korábbi csapattársa, Martínez eszén,
és joggal ünnepelhetnek az Arsenal szurkolói!
Aston Villa-Arsenal nulla-egy a Villa Parkban.
Az Arsenal szurkolói már alig várják a hármas sípszót.
Talán az utolsó esély az Aston Villa számára.
Szabadrúgáshoz jutnak.
Nem!
Kurva életbe!
Most minden azon múlik, hogy ki tudja-e védekezni ezt az Arsenal.
Élesen középre, és Leno kiüti!
És felharsan a hármas sípszó.
Láthattunk pár igen szenzációs teljesítményt,
de talán Ben White-ét lehetne leginkább kiemelni.
Az Arsenal szurkolói teljesen odáig vannak.
Micsoda látvány!
Mik Arteta, a zseni
Tudja, hogy kell nyerni
Kieran hátul, Gabi elöl
És vár ránk a Bajnokok Ligája
Mik Arteta, a zseni
Tudja, hogy kell nyerni
Kieran hátul, Gabi elöl
És vár ránk a Bajnokok Ligája
Mik Arteta, a zseni...
A KÖVETKEZŐ RÉSZBEN
Edison feltalálta a villanykörtét.
De a villanykörte önmagában nem ér semmit.
Olyan csapatot lássak, aminek a tagjai kapcsolódnak egymáshoz! Ami ragyog!
Menjetek ki, lőn világosság, és focizzatok egy jót! Gyerünk!
Micsoda gól!
És így a BL-indulás kicsúszhat az Arsenal kezéből.
Az első félidőben nem tudtam felfogni, hogy mit csináltatok.
Nem fér bele három vereség,
ha el akarják hitetni, hogy igenis számolni kell velük.
Bukayo Saka, aki kihagyta a büntetőt az Európa-bajnokság döntőjében,
odaáll, hogy elvégezze.
KÜLÖN KÖSZÖNET AZ ARSENAL JÁTÉKOSAINAK, EDZŐINEK ÉS SZAKMAI STÁBJÁNAK
A feliratot fordította: Tulik Dániel
Kreatívfelelős Varga Attila